
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu



E L Ő T E R J E S Z T É S


az önkormányzati tulajdonban lévő 716/8 és 349/2 hrsz-ú ingatlanok értékesítésére


Tisztelt Képviselő-testület !

Martfű Város Önkormányzata Vagyonáról és Vagyongazdálkodásáról szóló 8/2012.(III.07.) önkormányzati rendelet 2. sz. melléklete (továbbiakban : vagyonrendelet) szerint az üzleti vagyon körébe tartoznak az alábbi ingatlanok:

	Hrsz.
	Hely (Martfű)
	Funkció
	m2

	716/8
	csarnok+udvar
Tisza ipartelep
Gesztenye sor 1. 
	ipari/raktározási/kereskedelmi
	udvar: 4400 m2
épület kettő
szinten: 830 m2

	349/2
	TESZ telephely 
Május 1. út 1. 
	ipari/raktározási/kereskedelmi
	udvar: 6339 m2
épület: 1581 m2



A vagyonrendelet 8.§ (2) e.) pontja értelmében a Képviselő-testület kizárólagos döntési hatáskörébe tartozik az ingatlan vétele és eladása.
Tekintettel arra, hogy az önkormányzatnak középtávú fejlesztési terveiben szerepel a munkahelyteremtés, a foglalkoztatás növelése, ezért célszerűnek látszik fenti ingatlanok értékesítése.
Az ingatlanok közművesítettsége, mérete lehetővé teszi ipari, raktározási, kereskedelmi profilú vállalkozások betelepülését. 
Az ingatlanokat korábban bérbeadás céljából meghirdetünk. 
Önkormányzatunknak azonban föl kell arra is készülnie, hogy nemcsak bérbeadás, hanem eladás is szóba kerülhet az érdeklődők részéről, ezért javaslom a Tisztelt Képviselő-testületnek az ingatlanok értékesítésére vonatkozó előterjesztés megtárgyalását, és a következő határozati javaslat elfogadását.


Határozati javaslat:

Martfű Város Önkormányzat Képviselő-testülete
……./2012.(IX.26.) Ö. határozata






az önkormányzati tulajdonban lévő 716/8 és 349/2 hrsz-ú ingatlanok értékesítéséről.

Martfű Város Önkormányzata Képviselő-testülete a tulajdonában lévő 716/8 és 349/2 hrsz-ú üzleti vagyonkörbe tartozó ingatlanait értékesítésre kijelöli.
A Képviselő-testület felhatalmazza a polgármestert az ingatlan értékbecslések elkészíttetésére.
A Képviselő-testület az értékbecslések ismeretében fog dönteni az ingatlanok eladási áráról. 

Határidő: 2012. 11. 30.
Felelős: dr. Kiss Edit polgármester

Erről értesülnek: 
1. Jász-Nagykun-Szolnok Megyei Kormányhivatal Szolnok
2. Valamennyi Képviselő Helyben
3. Baloghné Juhász Erzsébet Városfejlesztési és Üzemeltetési Iroda irodavezetője


Martfű, 2012. szeptember 17.


dr. Kiss Edit 
polgármester




Az előterjesztést készítette: 
Baloghné Juhász Erzsébet
irodavezető


Látta: Szász Éva 
 jegyző

